title: Griruntara va Kulak
text: Ba 02/02/1930 arti barka radimi gorara grirunkasa va Kulak ke Politburo viley, 44/21 piskot gan OGPU zo divplekuyur, vergumveltaf gu Icde vilara va Kulak runt. Va davafa tazukara va bara dogadesa va winkafa tanta ke OGPU benplekuyur. Mana neda dem baroy gorasik ( tisa eaftuckus viley remi izva ke sovietaf flavaf rujareem mali wideytafa geja kali stakera ke Katyń ) vas lizukaf kaatoesik va birgaf ardial is taneaf suteptik ke neda ke pako is taneagadesik ke sovietafa skusa neda ruldayar. Va Kulak ke taneafa loma kan wilufa diotexa milafa gu tela ke erkey malyeyer ise gu flintafa ok rezgalesa ok klibusa gakera luke gubef erkey ik mwafa diotexa lanzayar. Askipera va Kulak ke taneafa loma tiyir edjiskon gofosatana sedme piskot ke OGPU. Ostik lospaxo ta nivafa rezgalesa remburera zo gotazukayad. Piskot benplekuyur da kota tanta ke OGPU va tweem pu sayakik ke Kerafa Ervolia is divexo gokalstujeyer.